**VERSANTOLÓGIA**

**A FIÚKNAK, AKIKET VALAHA SZERETTEM**

**1**

**ÁKOS**

**Pilinszky János: Egy szenvedély margójára**

A tengerpartot járó kisgyerek

mindig talál a kavicsok közt egyre,

mely mindöröktől fogva az övé,

és soha senki másé nem is lenne.

Az elveszíthetetlent markolássza!

Egész szíve a tenyerében lüktet,

oly egyetlen egy kezében a kő,

és vele ő is olyan egyedül lett.

Nem szabadul már soha többé tőle.

A víznek fordul, s messze elhajítja.

Hangot sem ad a néma szakítás,

egy egész tenger zúgja mégis vissza.

**+1**

**DOMI**

**NEMES NAGY ÁGNES: A FIÚ**

RÉG, ŐSSZEL TÖRTÉNT, ALKONYAT FELÉ;

A KERTBEN JÁRTAM, NEDVES VOLT AZ ÚT,

S VÉGIG FEKTETVE LELTEM EGY PADON

EGY BARNA FÁBÓL FARAGOTT FIÚT.

VÉKONY VOLT, HOSSZÚ. KÖRME TERRAKOTTA.

ÜVEGSZEMÉT FEKETE PILLA FEDTE;

KI TUDTA NYITNI, MINT A GIPSZBABÁK

HA FELEMELTEM, VÁLLAM NEKIVETVE.

KAROMBA VETTEM, NEM IS VOLT NEHÉZ,

ÍZÜLETEI ÜGYESEN HAJOLTAK,

S SÖTÉTRE FESTETT, NAGY SZEMÖLDÖKÉVEL

OLYAN VOLT, MINT AZ EGYIPTOMI HOLTAK.

AZTÁN LETETTEM. MERT MIT IS TEHETNÉK.

LAZA CSUKLÓJÁN AZ ERES KEZET

A SZÉL SZELÍDEN HINTÁZTATTA NÉHA.

ÉS ÍGY BÁMULTAM, AMÍG ESTE LETT.

LÁSD MINDEN TAGOD SZÉTSZEDEM,

DE HOL VAN HÁT A SZERELEM?

MINDENED RÉG A MÁSÉ,

MINDENED EZÉ, AMAZÉ,

EGY NYÁRÉ, VAGY EGY TAVASZÉ,

A BÖLCS TAPASZTALÁSÉ.

**+1**

**ÁBEL**

**HAJNAL ANNA: ÁLMODTAM?**

ÁLMODTAM?

MÁR ELŐZŐ ÉJJEL IS VÁRTÁL

VALAMELY PARKBAN VALAMELY FÁNÁL:

A FÁT A PARKOT AZ ÓRÁT ELFELEDTEM

DE HOVA LETTÉL? ÉS HOVA LETTEM?

ÁLMODTAM?

MA ÉJSZAKA MELLETTEM ÁLLTÁL

KETTŐ VOLTAM ÉS KETTŐ VOLTÁL

NÉMÁN FOGTAM MIND A NÉGY KEZEDET

NÉMÁN FOGTAD MIND A NÉGY KEZEMET

HOL EGYEDET HOL MÁSIKODAT KÉRDEM:

HOL EGYEMET HOL MÁSIKOMAT KÉRDED:

MELYIKED LEHETETT

MELYIKEM LEHETETT

AKI SZERETTÉL?

AKI SZERETTELEK?

**+1**

**ZSOMBOR**

**JÓZSEF ATTILA: MAJD MEGÖREGSZEL**

MAJD MEGÖREGSZEL ÉS BÁNNI FOGOD,

HOGY BÁNTASZ, - AZT, AMIRE BÜSZKE VAGY MA.

A LELKIISMERET MAJD BEKOPOG

S NEM LESZ EMLÉK, MELYBEN MAGADRA HAGYNA.

LESZ VÉN EBED S AZ MELLÉD TELEPÜL.

NAPPAL PIHENSZ MAJD, SZÉKEN SZUNYÓKÁLVA,

MERT ÉJJEL FÉLNI FOGSZ MAJD EGYEDÜL.

ÁRNYAK ÜTNEK A REZGŐ APÓKÁRA.

AZ ÖREG KUTYA NÉHA MAJD NYAFOG,

DE A SZOBÁBAN CSEND LESZ, CSUPA REND LESZ;

HANEM VALAKI HIÁNYOZNI FOG

A MULTBÓL AHHOZ A MAGÁNYOS CSENDHEZ.

MAJD TIPEGSZ S HA ELEGET TOTYOGOTT

ROSSZ LÁBOD, LEÜLSZ. FÖNN ARANYKERETBEN

ÁLL IFJU KÉPED. HOZZÁ MOTYOGOD:

"NEM ÖLELTEM MEG, HISZEN NEM SZERETTEM."

"MIT IS TEHETTEM VOLNA?" - KÉRDEZED,

DE FOGATLAN SZÁD MÁR NEM VÁLASZOLHAT;

S KI A NAP ELŐTT LEHUNYOD SZEMED,

ALIG VÁROD, HOGY FELJÖJJÖN, A HOLDAT.

MERT HA ELALSZOL, UGRÁL MAJD AZ ÁGY,

MINT A CSIKÓ, HOGY A HÁMOT LEVESSE.

S A FÉLELEM TÜNŐDIK, NEM A VÁGY,

A FEJEDBEN: SZERESS-E, NE SZERESS-E.

MAGADBAN DÖNTÖD EL. ÉN FÁJLALOM,

HOGY NEM FELELHETEK, HA KÉRDED: ÉL-E.

MERT ELFÁRAD BENNEM A FÁJDALOM,

ELALSZIK, MINT A GYERMEK S ÉN IS VÉLE.

**+1**

**MATYI**

**F.SZABÓ LUCA: NÉGYES**

ÍRATLAN SÍRBA TEMETEM AZ ÍGÉRETED

ABORTUSZT VÉGEZTÜNK MIELŐTT MEGSZÜLETETT

MAGZATHULLÁT DOBTÁL UTÁNAM GYEREK HELYETT,

FEKETE FÖLD

KÖNNYEBB VOLT SZERETNI, AMÍG TE NEM SZERETTÉL,

AMÍG A REGGELI MÜZLIDBEN NEM KERESTÉL,

AMÍG VELED EGGYÉ NEM FAGYOTT A TÉL,

FEHÉR PEHELY

OXIGÉN PALACKTALAN UGROTTUNK A MÉLYBE,

DE MIRE ELJUTOTTUNK A TÓ FELSZÍNÉRE

NEM MARADT ESÉLYÜNK MÁR A TÚLÉLÉSRE,

RÓZSASZÍN GŐZ

KÉT HÉT MÚLVA: MELLETTED SZÁZSZOR ELMEHETEK

A FÁDTÓL ÉSZRE SE VESZED, HOGY INTEGETEK

A GYÁSZÉV NÁLAD GYORSAN LETELHETETT,

SZÜRKE VILÁG

**+1**

**BOTOND**

**ZÁVADA PÉTER: BŰNJEL (3)**

REGGELRE KIHŰLT A HELYED,

BELEPTE VALAMI NYIRKOS ÉS HIDEG,

MINT A HÓ AZT A SZÜRKE FOLTOT,

AMIT AZ AUTÓK HAGYNAK. NEM TUDOM,

TE HIÁNYZOL-E, VAGY CSAK AZ,

HOGY ESZEMBE JUSS - EMLÉKSZEL,

AMIKOR AZ ÉPÍTKEZÉSEN ÜVEGGYAPOTBA

TENYERELTEM, NAPOKIG NEM TUDTAM

ELDÖNTENI, HOGY EGY SZILÁNK SZÚR-E,

VAGY MÁR CSAK A HELYE. PEDIG ÉN

PRÓBÁLOM KITAPOGATNI A KÖZÖSEN

ELTÖLTÖTT IDŐT, MINT EGY VILLANYKAPCSOLÓT

A SÖTÉTBEN. A DERENGÉS MÉLYÉN

AZT AZ ISMERŐS ARCOT. ÖSSZERAKHATATLAN.

DE TE A KEZEM ÜGYÉBEN HAGYTAD

A HARAPÓFOGÓT, HOGY MEGTANULJAM,

MILYEN HIDEG LEHET EGY TERPESZ.

MÉLYEN A BŐRÖM ALATT VISZKETSZ.

ÜVEGGYAPOTBA TÖRÜLKÖZNI.

**+1**

**DOMINIK**

**KERÉK REBEKA: NAPÁLDOZAT**

A NEVETÉSEID IS NAPFELKELTÉK VOLTAK

KÜLÖN KÜLÖN

LASSAN, ÖMLESZTVE BORÍTOTTAK EL

FÉNYÜKKEL TÚL ÖRÖMÖN...

EGYRE ERŐSÖDVE ÉS EGYRE JOBBAN FÁJT,

AHOGY SÖTÉTHEZ SZOKOTT SZEMEMMEL,

MEGBŰVÖLVE IMÁDTALAK

AHOGY ELKAPTAK A NEVETÉSHULLÁMOK

ÉLESEN ÉS MEGÁLLÍTHATATLANUL

AZTÁN HA MÁR NEM A PULZÁLÓ

FÉNYNYALÁBODBA NÉZTEM

SZÉDÜLTEM ÉS KÉKES DERENGÉSŰ VOLT MINDEN.

**+1**

**MÁTÉ**

**RADNÓTI MIKLÓS: BÁJOLÓ**

REBBENŐ SZEMMEL

ÜLÖK A FÉNYBEN,

RÓZSAFA UGRIK

ÁT A SÖVÉNYEN,

UGRIK A FÉNY IS,

GYŰLIK A FELLEG,

SURRAN A VILLÁM,

S MÁR FELESELGET

FENN A MAGASBAN

DÖRGEDELEM

VAD DÖRGEDELEMMEL,

KÉKJE LEHERVAD

LENN A TAVAKNAK,

S TÜKRE MEGÁRAD,

JÖJJ BE A HÁZBA,

VESD LE RUHÁDAT,

MÁR ESIK IS KINT,

VESD LE AZ INGED,

MOSSA AZ ESŐ

ÖSSZE SZÍVÜNKET.

**+1**

**MARCI**

**F.SZABÓ LUCA: AHOGY OTT MARAD**

MÉG VISSZHANGZIK FÜLEMBEN AZ A CSOBBANÁS,

MELYHEZ NEM KELLET HARSÁNY SEGÉLYKIÁLTÁS,

AHHOZ, HOGY FELRIADJAK S ÉSZREVEGYEM,  
 NEM FEKSZEL A PARTON, SZOROSAN MELLETTEM.  
MÉG LÁTOM MAGAM ELŐTT A LÁBNYOMOKAT,   
MELYEKET LÉPTEID A HOMOKBAN HAGYTAK,

S A TENGER MELLETT ÖSVÉNYT MUTATTAK,

ODA, HOVA NEM VEZETNEK GYALOGUTAK.  
MÉG FÁJ A MEREDEK SZIKLÁNAK LÁTÁSA,   
MELY LETT TEMIATTAD ÉG ÉS FÖLD VÁLTÁSA,

LÁBAD LEGVÉGSŐ  SZILÁRDULT TALAJA.  
MÉG EMLÉKSZEM. BESZÉLTÜNK A FULLADÁSRÓL,

A SZERINTEM LEGSZÖRNYŰBB, RÉMESEBB HALÁLRÓL,

NEM LÁTTAM VOLNA, HOGY REBBENT A SZEMED.  
MÉG ÉGET A LÁTVÁNY, A RÉGI LÁBNYOMOK.

ÉN MÉG LÁTOM ŐKET, HOL NINCS MÁS CSAK HOMOK,

HOL MENEKÜLTÉL, ROHANTÁL INNEN EL,

HOL FUTOTTAM UTÁNAD RETTEGVE IDE FEL.  
MÉG AZÓTA KÉREM, HOGY MEGÉRTSELEK.   
VÁRTAD, HOGY KÖVESSELEK? AZT, HOGY MEGMENTSELEK?

SOKSZOR ÁLLOK A MÉLYSÉGBE MEREDVE,

A VÉGZETES SZIKLÁDON. MEGTEGYEM-E?

MÁR ELTELT AZÓTA PÁR BOLDOGTALAN NYÁR,

DE KELL MÉG A FELHŐTLEN, AMI CSAK TE VOLTÁL.

BÚCSÚZÓUL ÁLLOK ITT, DE NEM TÖPRENGVE,   
TUDHATOD, NEM KÉRDÉS MEGTESZEM-E. **+1**

**JÓZSI**

**PILINSZKY JÁNOS: AZT HISZEM**

AZT HISZEM, HOGY SZERETLEK;

LEHÚNYT SZEMMEL SÍROK AZON, HOGY ÉLSZ.

DE LÁTHATOD, AZ ISTENEK,

A POR, MEG AZ IDŐ

MÉGIS OLY SÚLYOS BUCKÁKAT EMEL

KÖZÉD-KÖZÉM,

HOGY OLYKOR ELFOG A

SZERETET TÉRISZONYA ÉS

KICSINYES AGGODALMA.

ILYENKOR ÁGYBA BÚJVA FÉLEK,

MINT A TERMÉSZET ÉJFÉL IDEJÉN,

HANGTALANÚL ÉS JELZÉS NÉLKÜL.

AZUTÁN

ÚJRA HISZEM, HOGY ÖSSZETARTOZUNK,

HOGY KEZEMET KEZEDBE TETTEM.

**+1**

**TOMI**

**F.SZABÓ LUCA: EGGYEL TÖBB**

Ő

IS

EGY

SRÁC.

TÖMEG-

BOLYGÓ

HOLDDAL

GAZDAGABB.

**+1**

**DÁVID**

**F.SZABÓ LUCA: DÁVID ÉS GÓLIÁT**

III. RICHARDRA IS  
 A TE SZEPLŐIDET RAJZOLOM KÉT ÉV MÚLVA  
 MEGTÁLALJÁK A TARTÓSKÖNYVESEK ADDIG   
SEM KELL LEBUKNOM.

ÉN SZEMHÉJAM SZABADSÁGÁBAN  
 SZEPLŐTLEN SZERETKEZEM A SZEPLŐIDDEL.

TE MEG. CSAK KÖPD KI   
A HUPILILA FELHŐSZAVAIDAT, HADD FOSZOLJANAK  
 RÓZSASZÍN KÖDDÉ, FULLASZTÓ. VALAHOGY  
 NEM TUDLAK SE MEGÖLNI SE MEGÖLELNI.   
MERT MÁR MINDEGY NEKED.  
 ÉS A SZÉTHASADT ÉJSZAKÁBAN CSAK AZÉRT   
IMÁDKOZOM, HOGY NE LEGYENEK SZEPLŐID.

**+1**

**ÁRON**

**ADY ENDRE: ELTAGADOM**

ELTAGADOM, HOGYHA KÉRDIK:

»ELMULT MINDEN, NEM SZERETLEK!«

ÚGY FÁJ EZ A KÉPMUTATÁS,

ÚGY FÁJ EZ AZ ÉN SZIVEMNEK.

DE MIT TEGYEK? HIVALKODJAM

BÁNATOMMAL A VILÁGNAK?

VAGY LENÉZVE, KINEVETVE

SIRÁNKOZZAM MÉG UTÁNAD?...

REJTEGETEM SZIVEM MÉLYÉN,

FÉLTVE, FÁJÓN A NAGY TITKOT:

HOGY FELEDNI EL NEM TUDLAK,

HOGY NEM LESZEK SOHA BOLDOG!...

**+1**

**BÉLA**

**RADNÓTI MIKLÓS:  REJTETTELEK &  
JÓZSEF ATTILA: ÓDA**

**(MELLÉKDAL)**  
REJTETTELEK SOKÁIG,

MINT LASSAN ÉRT GYÜMÖLCSÉT

LEVÉL KÖZT REJTI ÁGA,

S MINT TÉLI ABLAK TÜKRÉN

A JÓZAN JÉG VIRÁGA

VIRULSZ KI MOST ESZEMBEN.

S TUDOM MÁR MIT JELENT HA

KEZED HAJADRA LEBBEN,

ÉS MÉGIS ÁLMAIMBAN

GYAKORTA SZÁZ KAROM VAN

S MINT ÁLOMBÉLI ISTEN

SZORÍTLAK SZÁZ KAROM VAN

S MINT ÁLOMBÉLI ISTEN

SZORÍTLAK SZÁZ KAROMBAN.

(VISZ A VONAT, MEGYEK UTÁNAD,

TALÁN MA MÉG MEG IS TALÁLLAK,

TALÁN KIHŰL E LÁNGOLÓ ARC,

TALÁN CSENDESEN MEG IS SZÓLALSZ:

CSOBOG A LANGYOS VÍZ, FÜRÖDJ MEG!

IME A KENDŐ, TÖRÜLKÖZZ MEG!

SÜL A HÚS, ENYHÍTSE ÉTVÁGYAD!

AHOL ÉN FEKSZEM, AZ AZ ÁGYAD.)

**=15**

**MIND EGY**

**KEMÉNY ZSÓFI: NAPRENDSZER**

MINDEN BETELJESÜLETLEN SZERELMEM

FELUGROTT EGY-EGY BOLYGÓRA, ÉS MOST

ELLIPSZISPÁLYÁKON KAVAROG KÖRÜLÖTTEM.

ELSZÉDÍT, HA SOKÁIG NÉZEM A KERINGÉSÜKET,

DE AKÁRHOVA NÉZEK, OTT VANNAK.

EGYMÁSSAL JÓL KIJÖNNEK,

NÉHA AZ EGYIK KÖZELEBB ÉR,

DE EL SOSEM ÉRHET.

HALKUL A HANG, AMI KÖZLI VELEM,

HOGY MIKOR MILYEN ÉRZÉSBŐL MENNYI LEGYEN,

AZTÁN VÉGÜL TELJESEN ELHAL AZ ŰRBEN.

NEMSOKÁRA MÁR ÉN KIABÁLOK A HANGNAK,

"ÉRZÉS, MOST AZÉRT LEGYEK EGY KICSIT ÉN IS!"

DE AZ ŰRBEN NINCS IS HANG,

AZ ELŐBB IS CSAK AKARTAM HALLANI.

MINT AHOGY CSAK AKARTAM GONDOLNI,

HOGY A BOLYGÓKON KÖRÜLÖTTEM AZOK VANNAK, AKIK,

HOGY BOLYGÓK VANNAK KÖRÜLÖTTEM,

HOGY ÉN VAGYOK A NAP.